På mange overenskomster har du ret til at få dækket dine transportudgifter, når du er på skole.
Det er virksomheden, der udbetaler dit tilskud til transport(befordring) udover din normale løn, når du er på skole. Virksomheden kan få dækket en stor del af omkostningen gennem Arbejdsgivernes Uddannelsesbidrag (AUB), hvorfra de også modtager støtte, når du er på skole. (Obs. Der skal være over 24 kilometer til og fra uddannelsesstedet for at få befordring)
Bor du på skolehjem, kan du oftest få dækket dine udgifter til og fra uddannelsesstedet på ud- og hjemrejsedagen.
Tag en snak med din lokale 3F fagforening, og hør om dine muligheder for at få dækket transportudgifter i forbindelse med uddannelse.